alexandrainst/scandi-wiki huggingface dataset:
Jeong-anguk

Jeong-anguk eller Kongedømmet Jeong-an var en stat grunnlagt på ruinene av et annet koreansk kongedømme, Balhae. Jeong-an ble grunnlagt av general Yeol Manhwa. Den kinesiske History of Song sier at kongedømmet Jeong-an etterfulgte det koreanske kongedømmet Mahan.

Historie 
Etter at militære styrker fra det khitanske Liao-dynastiet erobret Balhae i 926 etablerte en del embedsmenndet nye kongedømmet Senere Balhae. I 935 tok general Yeol Manhwa kontrollen over det nye kongedømmet, etter at Dae-familiens overhode, og konge døde. Yeol Manhwa endret navnet til Jeong-an. Kongedømmet skal ha gjort et forsøk på å alliere seg med nabostammer for å kaste khitanerne, men lyktes ikke. Yeol-klanen ble erstattet av Oh-klanen i 976 og styrt av Oh Hyeon-myeong til også dette kongedømmet ble erobret av khitanerne i 986.

Monarker 
Yeol Manhwa (열만화, 烈萬華, 938? - 976?)
Oh Hyeon-myeong (오현명, 烏玄明, 976? - 986?)

Æranavn 
Wonheung: 976 - 985

Tidligere land i Asia
Koreas historie
Mandsjuria
Stater og territorier etablert i 935
Stater og territorier opphørt i 980-årene
900-tallet i Korea
Opphør i 986
Dongdan

Kongedømmet Dongdan var en khitansk marionettkongedømme som ble opprettet for å kontrollere restene av det koreanske kongedømmet Balhae som ble erobret i 926.

Etter at khitanerne hadde erobret Dan Gur (balhae på Khitansk) i 926 besteg den khitanske kronprinsen Yelü Bei trona på Holhanfestningen, som var Balhaes hovedstad (dagens Mudanjiang i Heilongjiang. Kongedømmet brukte Dongdan som sitt kinesiske navn, som betyr øst for Dan Gur, i motsetning til vest Liao-dynastiet.

Politiske spenninger utviklet seg raskt mellom Yelü Bei og hans yngere bror Yelü Deguang som overtok khitantrona etter sin far, Yelü Abaoji som døde på vei hjem etter et vellykket felttog mot det yngre Tang-dynastiet. Den nye keiseren beordret sin endre bror å flytte sin hovedstad fra Huhan i østre Mandsjuria til Liaoyang i venstre Mandsjuria.

Bei ignorerte keiserens ordre, og flyktet til nord-kina for å unngå et mulig attentat i 930. Beis sønn ble utpekt som ny monark av Dongdan, men kongedømmet ble annektert av Liao-dynastiet i 936.

For å forlenge Balhaes vennskapelige relasjoner med Japan sendte Dongdan diplomater over Japanhavet i 929. Det japanske hoffet i Kyoto avviste de besøkende diplomatene fra Dongdan.

Referanser

Tidligere land i Asia
Koreas historie
Mandsjuria
Etableringer i 926
Opphør i 936
900-tallet i Korea
Hammonds Saltaire Band

Hammonds Saltaire Band (tidl. Yorkshire Building Society Band og Hammonds Sauce Works Band) er et brassband med base i Huddersfield, England. 

Brassbandet fra Kirklees-distriktet i West Yorkshire ble stiftet i 1855. Korpset står bak en rekke bestillingsverk fra komponister som Derek Bourgeois, Philip Sparke og Peter Graham, og har vunnet flere prestisjetunge brassbandkonkurranser; deriblant det åpne britiske mesterskapet og europamesterskapet for brassband.

Referanser

Eksterne lenker 
 

Britiske brassband
Etableringer i 1855
West Yorkshire
Keri Russell

{{Infoboks skuespiller
| aktive år = 1991–
| goldenglobeawards = 1999: Beste prestasjon av en skuespillerinne i en TV-serie - Drama for Felicity
}}
Keri Lynn Russell (født 23. mars 1976 i Fountain Valley i California) er en amerikansk skuespillerinne.

Russell har spilt i en rekke kjente filmer, som We Were Soldiers (2002), Mission: Impossible III (2006), Waitress (2007) og Bedtime Stories (2008). I tillegg er hun kjent fra dramaserien Felicity, hvor hun spilte tittelrollen. TV-serien varte i fire sesonger, fra 1998 til 2002. Russell fikk i 1999 en Golden Globe for sin innsats i serien.

 Utvalgt filmografi 
 Filmer 
 2010 - Extraordinary Measures .... Aileen Crowley
 2009 - Leaves of Grass .... Janet
 2009 - Wonder Woman .... Wonder Woman (stemme)
 2008 - Bedtime Stories .... Jill Hastings
 2007 - August Rush .... Lyla Novacek
 2007 - Waitress .... Jenna Hunterson
 2006 - Mission: Impossible III .... Lindsey Farris
 2005 - The Upside of Anger .... Emily Wolfmeyer
 2002 - We Were Soldiers .... Barbara Geoghegan

 Fjernsyn 
 2013-2018 The Americans … Elisabeth Jennings (65 episoder)
 2010-2011 - Running Wilde .... Emmy Kadubic (13 episoder)
 2007 - Scrubs .... Melody O'Harra (2 episoder)
 1998-2002 - Felicity .... Felicity Porter (84 episoder)
 2001 - Den syvende himmel .... Camille (1 episode)
 1996 - Malibu Shores'' .... Chloe Walker (10 episoder)

Referanser

Eksterne lenker 
 

Skuespillere fra USA
Personer fra Orange County i California
Fødsler i 1976
Odd Kåre Rabben

Odd Kåre Rabben (født 4. mars 1976, død 18. februar 1993) ble kjent i Norge som en av de første som sto frem som hiv-positiv etter at han hadde blitt smittet gjennom et infisert blodprodukt som han trengte fordi han hadde hemofili. 

Rabben hadde tre eldre brødre og to av disse var også blødere. Det fantes ingen medisiner mot hiv/aids på denne tiden. Odd Kåre Rabben ble diagnostisert med hiv i mai 1985, og i september 1989 hadde han fullt utviklet aids. 18. september 1990 sto Rabben offentlig frem som hiv-positiv. På denne tiden ble hiv vanligvis forbundet med homofili. Den 6. februar 1992 ble Rabben invitert på besøk til kongen og dronningen på slottet.

Rabben døde før han fylte 17 år. Før han døde spilte han inn en kassett (Ei hand å holde i) med sanger og han opprettet Odd Kåres støttefond til hiv-forskning på Rikshospitalet som inntektene fra kassetten gikk til. Hans mor, Vigdis Vik, publiserte boken Ei hand å holde i om sønnens liv og hans kamp mot hiv og aids. Boken ble utgitt på Lunde forlag.

Referanser 

Norske filantroper
Fødsler i 1976
Dødsfall i 1993
Hiv/aids
Langøy bru

Må ikke forveksles med Langøybrua i Averøy.

Langøy bru er ei bru i Øygarden kommune i Vestland. Den forbinder Langøy med Sotra.

Referanser

Hengebroer
Veibroer i Vestland
Veier i Øygarden
Hatteng

Hatteng (kvensk: Hattu, nordsamisk: Háhtta) er ei bygd og administrasjonssenteret i Storfjord kommune i Troms. Bygda ligger innerst i Storfjorden, ved munningen av Kitdalselva. E6, E8 og Fv322 går gjennom Hatteng. Stedet har navn etter det karakteristiske fjellet Hatten, som ligger nordøst for bygda.

I bygda finnes: 
 Storfjord kirke.
 Hatteng skole, innviet i 1959, utvidet til ungdomsskole i 1968(?). Fra 1970(?) hadde skolen elever fra alle bygdene i kommunen (Hatteng, Signaldalen, Kitdalen, Oteren, Elvevoll og deler av østsiden av fjorden), samt fra Furuflaten i Lyngen kommune. Skolen har idrettsanlegg og svømmebasseng.
 Storfjord skytterlags skyteanlegg.
 Grillbar, kafé, catering og camping.
 Mesta
 Coop extra
 Rasteplassen Taterneset
 Oppsynsmannsboligen fra 1928
 Det kommunale omsorgshjemmet Åsen.
 Brann- og redningsvesen
 Sivilforsvaret

Krigshistorie 
I 1944 var 6. Bergjegerdivisjons hovedkvarter for det som ble hetende Lyngenlinjen etablert på Hatteng. Flere tusen soldater var innkvartert i området med tyngden på Brenna («Lilleberlin»). Bygda hadde flere leirer med russiske krigsfanger. Det er påvist to massegraver som er merket.

Referanser 

Bygder og grender i Troms og Finnmark
Bosetninger i Storfjord
Oteren

Oteren (kvensk: Saukkonen, nordsamisk: Čávkkus) er ei bygd i Storfjord kommune i Troms og Finnmark. Bygda ligger innerst i Storfjorden, rundt 1 kilometer fra munningen av Signaldalelva. E6/E8 går gjennom Oteren, og fylkesvei 868 går fra Oteren og nordover langs vestsida av Lyngen, og frem til Lyngseidet der den møter fylkesvei 91.

Referanser     

Bygder og grender i Troms og Finnmark
Bosetninger i Storfjord
Troll i ord

Troll i ord er en norsk filmkomedie fra 1954. Filmen ble regissert av Jon Lennart Mjøen og Olav Engebretsen.

Handlingen i filmen foregår ved et høyfjellshotell rett før påske. Hovedrollene spilles av Henki Kolstad, Inger Marie Andersen, Guri Stormoen og danske Ib Schønberg og Jytte Ibsen. Alpinisten Marius Eriksen spiller skitrener. I filmen blir den populære mariusgenseren lansert. Troll i ord inneholder også flere sangnumre, deriblant slageren Vinter i eventyrland med The Monn Keys. Utendørsopptakene er gjort på Skeikampen i Gausdal kommune i Oppland.

Eksterne lenker 
 
 
 Om filmen Troll i ord i Filmen i Norge - norske kinofilmer gjennom 100 år (1995, side 188)

Sangnumre fra filmen 
 Vinter i eventyrland med The Monn Keys
 Man må tute med de ulver som er ute med Ib Schønberg
 Elskling med Liv Opsahl og Øyvind Berghs orkester

Norske filmkomedier
Filmer fra 1954
Norske filmer fra 1950-årene
Sort-hvitt-filmer
Norskspråklige filmer
Tidlige Yan

Tidligere Yàn (hanzi: 前燕; hanyu pinyin: Qiányàn) regnes som et av sekstenkongerikene i Kinas historie, grunnlagt av den xianbeiske Mùróng-familien. Det eksisterte samtidig med  Jìn-dynastiet i Sør-Kina. 

I begynnelsen krevde den første Yàn-herskeren Murong Huang og hans sønn Murong Jun tittelen "Konge av Yàn" (燕王), som hadde blitt oppretta av Jìn-dynastiet, men etter at han i 352 erobret mesteparten av Senere Zhaos territorier erklærte Mùróng Jùn seg for "keiser," og det  samme gjorde hans sønn og etterfølger Murong Wei.

Qiányàns herskere

Litteratur 
 Thomas J. Barfield: The Perilous Frontier: Nomadic Empires and China. Blackwell, Cambridge (MA)/Oxford 1989
 Albert E. Dien: Six Dynasties Civilization. Yale University Press, New Haven/London 2007.
 David A. Graff: Medieval Chinese warfare, 300–900. Routledge, London o. a. 2002

Kinesiske dynastier
Tidligere land i Asia
Stater og territorier etablert i 337
Stater og territorier opphørt på 300-tallet
Opphør i 370
Frederic Church

Frederic Edwin Church (født 4. mai 1826 i Hartford i USA, død 7. april 1900) var en amerikansk maler som spesialiserte seg på  landskapsmalerier. Han hadde en sentral rolle i Hudson River-skolen (Hudson River School) som fokuserte på landskapsmalerier i USA. Selv om han var veldig opptatt av naturvitenskap, var han «alltid opptatt av å få en åndelig dimensjon i verkene sine».

Liv og virke

Bakgrunn 
Church kom fra en rik familie og fikk tidlig utviklet interessen for billedkunst. Han viste seg fort å være et naturtalent. 18 år gammel traff han en av USAs mest fremstående landskapskunstnere, Thomas Cole, som Church gikk i lære hos. Han fikk senere medlemskap i Hudson River School. Etter at Cole døde i 1848, la Church frem mye av arbeidet for å bevare ånden i Hudson River-skolen. Samme år ble han valgt inn som  yngste medlem i National Academy of Design.

Maler 
Frederic Church  bosatte seg i New York City. Om sommeren var han ofte på vandringer i naturen der han samlet inntrykk og inspirasjon til maleriene sine. Dette gjorde også kollegaen Albert Bierstadt, som var med på flere naturekspedisjoner. Hver vinter vendte Church tilbake til New York for å selge verkene sine. På samme måte som læreren Cole, lagde Church skisser av maleriene i naturen, for å fullføre arbeidet i atelieret. I sine senere år foretok han lange reiser til Sør-Amerika og langs kysten av Middelhavet. Der fant han nye, vakre og romantiske paradislandskap som han avbildet.

Det var de store natureffekter der særlig inspirerte ham. Til hans tidligste arbeider hører West Rock ved New Haven, Opptrekkende storm, Aften etter stormen. Resultatene av reiser i Sør-Amerika (1853 og 1857) var effektfulle arbeider som Ny-Granadas fjellkjede, Andesfjellenes hjerte med den storslått lysvirkning (1859), Cotopaxi (1862) og Chimborazo (1864). 

Fra tropiske områder søkte han mot nord, helt opp til Labrador, og skapte Isfjellene som vakte stor beundring på utstillingen i London i 1863. En reise (1868) til Europa og Orienten gav anledning til arbeider som bildene fra Parthenon, Damaskus, Jerusalem og fjelltempelet Al Khazneh i Petra.

I likhet med andre malere innenfor Hudson River School malte Church svært realistisk, det vil si naturtro, samtidig som uttrykket er klart romantisk. Motivene er derfor ofte pyntet på eller malt mer overdrevet enn slik virkeligheten faktisk fortoner seg, noe som er typisk for romantikken som sjanger.

Billedgalleri

Referanser

Eksterne lenker 
 “Lost” Church painting is found-Oliver Brothers Fine Art Restoration, Boston, while cleaning of the 19th-century work found the clue that cracked the case
 Olana State Historic Site, New York State Office of Parks, Recreation and Historic Preservation
 The Olana Partnership
 Frederic Edwin Church Gallery at MuseumSyndicate
 Boston Art Club: Official website
 Reynolda House Museum of American Art
 Lyrics to the song "Olana" by Marc Cohn, about Church and the Olana estate, from Church's perspective.

Kunstnere fra USA
Landskapsmalere
Billedkunstnere
Personer fra Hartford
Tur & retur

Tur & retur er en svensk komediefilm fra 2003 av Ella Lemhagen.

Handling
Det er fredag ettermiddag og barn som har skilte foreldre pakker sine vesker. To av dem er Martin (11 år), som skal reise til sin pappa Torkel ved norske grensen, og Julia (11 år) som skal reise til sin mamma Kicki i Malmö, men de vil ikke. Men ved flyplassen ser de at de er veldig like hverandre og de bytter destinasjon. Reisen vil forandre livene deres for alltid.

Medvirkende
Amanda Davin - Julia/Martin
Helena af Sandeberg - Kicki
Jørgen Langhelle - Torkel
Torkel Petersson - Peter, Kickis sambo
Julia Ragnarsson - My
Inga Landgré - Greta
Leonard Goldberg - Joakim
Maria Langhammer - Marianne
Henny Moan - Martins farmor
Bjørn Floberg - Onkel Sverker
Mattias Silvell - Anders
Ville Bergman - Jonatan
Sarah Lindh - Tante Bodil
Robert Wells
Mia Poppe - Linda
Alexandra Zetterberg - Rose
Åsa Johanisson - Flyvertinne

Referanser

Eksterne lenker 
 
 MovieZine
 
 (tsjekkisk)
 (tsjekkisk)

Svenske filmkomedier
Filmer fra 2003
Eva Remaeus

Eva Remaeus (født 13. februar 1950 i  Lund, død 29. januar 1993 i Drottningholm) var en svensk skuespiller, kjent fra TV-serien Fem myror är fler än fyra elefanter fra 1970-tallet. Hun medvirket også i blant annet i Sven Klangs kvintett (1976) og Mannen på taket (1976).

I 1977 medvirket hun i Tältprojektet.

Referanser

Eksterne lenker 
 
 

Svenske skuespillere
Personer fra Lund
Adlershof

Adlershof   (norsk: Ørnegården) er en ortsteil i Berlins bydel Treptow-Köpenick. Betoningen ligger på siste stavelse, i motsetning til for den nærliggende gaten Adlergestell.

Vitenskaps- og næringsparken WISTA ligger vest i Adlershof, mens de den gamle del ligger i øst. Nord for sentrum, på den tidligere Johannisthal flyplass planlegges nye boligområder for WISTA-ansatte.

Geografi 
Adlershof ligger på begge sider av Adlershof stasjon på Görlitzbanen som parallelt med gaten Adlergestell, løper gjennom området fra det nordvestliggende Schöneweide til Grünau i sørøst. Boligområdene ligger nordøst for toglinjen og utviklingsområdet for WISTA i sørvest. Stasjonen ligger på den gamle trafikknutepunktet fra Rudow i vest (Rudower Chausse) og Köpenick i øst (Dörpfeldstrasse), hvorav den sistnevnte danner hovedgaten i boligområdet.

Den sørlige grense av Adlershof trekkes av Teltowkanalen, mens den i nord grenser mot byskogen Köllnische Heide.

Historie 
Området var på 1500-tallet befolket av småbønder som også arbeidet som dagarbeidere i nærliggende Köpenick og Rudow. Landskapet besto parallelt med Dahme av en sammenhengend kjede av våtmarksområder og sletter med fruktbart land. Innenfor området for dagens Adlershof fantes en koloni av småbønder i det som ble kalt Am Suszen Grundt (Am Süssen Grund, norsk: Den søte (gode) jord), en henvisning til jordens fruktbarhet.

Godset Adlershof ble stiftet 14. april 1754 og ga navn til kolonien av småbønder like ved. Godset var med morbærplantasje en del av Prøyssens anstrengelser i å bygge opp en hjemlig silkeindustri. Godset skiftet eiere flere ganger. Under sjuårskrigen (1756–1763) ble det plyndret en rekke ganger. I 1800 bodde det 65 mennesker på stedet. Mot slutten av 1800-tallet ble det bygget landsteder i området og i 1874 kom Adlershof stasjon på jernbanelinjen Berlin–Görlitz. Toget hadde tidligere stanset midt på jordet. Godset ble oppløst i 1879 og etterfulgt av Adlershof kommune (Gemeinde).

Motorflyplassen Johannistal-Adlersdorf ble åpnet i 1909. I Adlersdorf ble bl.a. Deutsche Versuchsanstalt für Luftfahrt grunnlagt i 1912. Den var en av forgjengerne til dagens Tysk senter for luft- og romfart i Köln.

Akademie der Wissenschaften der DDR, DDRs vitenskapsakademi ble i 1945 lagt til Adlersdorf. Det samme gjaldt fra 1952 Deutscher Fernsehfunk DDRs offisielle fjernsynsstasjon. Da DDR ble avviklet forsvant også disse institusjonene. I det samme området er det nå lagt Stadt für Wissenschaft, Wirtschaft und Medien forkortet WISTA (norsk Senter for vitenskap, næringsliv og medier).

Adlersdorf ble innlemmet i Stor-Berlin i 1920 og lå fra 1945 til 1990 i Øst-Berlin. Inntil forvaltningsreformen i 2001 tilhørte Adlersdorf den administrative bydelen Treptow.

Bilder

Eksterne lenker 
 

 Adlershof på Berlins offisielle hjemmeside
 Informasjon om Adlershof av lokalhistoriker Rudi Hinte

Treptow-Köpenick
Micaela Bastidas (distrikt)

Micaela Bastidas er et distrikt i provinsen Grau i regionen Apurímac i Peru. Distriktets nasjonale statistikkode er 030706 og hovedstaden er Ayrihuanca.

Distriktet ble opprettet den 20. desember 1957.

Landsbyer i distriktet Micaela Bastidas

Referanser

Eksterne lenker 
 Censos Nacionales: XI de Población y VI de Vivienda 2007.
 INEI: Dispositivo Legal de los Distritos
 Pueblos del Peru: Micaela Bastidas

Distrikter i Apurímac-regionen
Distrikter etablert i 1957
1957 i Peru
Sarbia

Sarbia er en slekt av sommerfugler som hører til familien smygere (Hesperiidae).

Utseende 
Middelsstore, kontrastrikt fargede smygere. Hodet og bakkroppsspissen er røde. Vingene og kroppen er svarte, kroppen med en hvit til gulaktig stripe på hver side, vingene med et bredt, hvitt til gulaktig tverrbånd, forvingen dessuten med et kortere tverrbånd lenger ute som noen ganger gror sammen med båndet innenfor.

Utbredelse 
Artene er utbredt i Sør-Amerika, nesten utelukkende i Brasil.

Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien Hesperioidea – nå regner man vanligvis bare med én familie
 Familien smygere, Hesperiidae
 Underfamilien Pyrginae Burmeister, 1878
 Gruppen Pyrrhopygini Mabille, 1877
 Slekten Sarbia Watson, 1893
 Sarbia antias (C. & R. Felder, 1859)
 Sarbia catomelaena Mabille & Boullet, 1908
 Sarbia curitiba Mielke & Casagrande, 2002
 Sarbia damippe Mabille & Boullet, 1908
 Sarbia oneka (Hewitson, 1866)
 Sarbia pertyi (Plötz, 1879)
 Sarbia soza Evans, 1951
 Sarbia xanthippe (Latreille, 1824)

Kilder 
 Brower, A.V.Z. og Warren, A. (2007) Sarbia på Tree of life 
 Markku Savela's Lepidoptera and some other life forms: Sjekkliste over artene. Hentet 3.6. 2012.

Eksterne lenker 
 
 Butterflies of America - Sarbia spp. 
 Bilder av Sarbia xanthippe

Smygere
Dyr formelt beskrevet i 1893
Dyr formelt beskrevet av Edward Yerbury Watson
Mimardaris

Mimardaris er en slekt av sommerfugler som hører til familien smygere (Hesperiidae).

Utseende 
Middelsstore, kontrastrikt fargede smygere, blant de mer fargerike representantene for denne familien. Kroppen er svart med gulaktige striper, vingene svarte med tre gulaktige til røde tverrbånd, på bakvingen dekker disse det meste av vingen.

Utbredelse 
Artene er utbredt i Sør-Amerika, langs den nordlige delen av Andesfjellene.

Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien Hesperioidea – nå regner man vanligvis bare med én familie
 Familien smygere, Hesperiidae
 Underfamilien Pyrginae Burmeister, 1878
 Gruppen Pyrrhopygini Mabille, 1877
 Slekten Mimardaris Mielke, 2002
 Mimardaris aerata (Godman & Salvin, 1879)
 Mimardaris lomax (Evans, 1951)
 Mimardaris minthe (Godman & Salvin, 1879)
 Mimardaris montra (Evans, 1951)
 Mimardaris pityusa (Hewitson, 1857)
 Mimardaris porus (Plötz, 1879)
 Mimardaris sela (Hewitson, 1866)

Kilder 
 Brower, A.V.Z. og Warren, A. (2007) Mimardaris på Tree of life 
 Markku Savela's Lepidoptera and some other life forms: Sjekkliste over artene. Hentet 3.6. 2012.

Eksterne lenker 
 
 Butterflies of America - Mimardaris spp. 
 Bilde av Mimardaris aerata
 Parque Nacional Sangay - Mimardaris minthe 

Smygere
Sommerfugler formelt beskrevet i 2002
Sør-Amerikas insekter
Onjo av Baekje

Onjo av Baekje (født ?, død 28) var grunnlegger av det koreanske kongedømmet Baekje. Samguk Sagi skriver at han grunnla landets kongefamilie og er alle Baekjekongers stamfar.

Bakgrunn 
Han ble oppdratt som tredje sønn av kong Dongmyeong (Jumong), som grunnla det nordlige koreanske kongedømmet Goguryeo i 37 f.Kr.. Han var yngere halvbror av Yuri som ble Goguryeos andre konge, og yngere bror av Biryu, som i enkelte kilder er beskrevet som Baekjes grunnlegger.

Grunnleggelse 
Dongmyeong hadde tre sønner, Yuri, Biryu og Onjo. Etter at Yuri, født av Dongmyeongs forrige kone i Dongbuyeo kom til Goguryeo for å bli tronarving, flyttet Biryu og Onjo sørover for å etablere sine egne kongedømer.

Ifølge Samguk Yusa grunnla Biryu kongedømmet Michuhol (hangul: 미추홀, hanja: 彌鄒忽) men det varte ikke lenge. Det hersker usikkerhet om hvor Michuhol lå, den har lenge blitt identifisert som Incheon, men nyere forskning tyder på at det kan være Asan i Sør-Chungcheong. Onjo grunnla sitt kongedømme i Wiryeseong og gav det navnet Sipje (십제, 十濟).

Biryus folk slo seg sammen med Sipje etter Biryus død og Onjo endret kongedømmets navn til Baekje. Deretter flyttet han hovedstaden sørover fra Habuk Wiryeseong fordi malgalene holdt til faretruende nær i nord, mens Nangnang lå vest. Begge hovedstedene ligger i eller nær dagens Seoul. I 3 f.Kr. og 8 f.Kr. angrep malgalstammer fra nord, begge gangene ledet Onjo hæren og slo invasjonene tilbake. I 5 f.Kr. flyttet Onjo hovedstaden til en mer defensiv plass sør for Hanelva og gav den navnet Hanam Wiryeseong. Han sendte en brudbringer til kongen av Mahan for å fortelle han om hva som hadde skjedd.

På denne tiden hadde Onjo planer om å erobre både Mahan og Jinhan. I år 7 forbrede han hæren på krig og angrep året etter. I all hemmelighet førte han hæren over grensa etter å ha satt ut rykte om at han skulle på jakt i skogen. Raskt ble alle Mahans festninger med to unntak erobret. De siste to overgav seg og innbyggerne fikk amnesti. Mahankongen begikk selvmord og etterlot Onjo et brev, der han ble bedt om å ta imot Mahans innbyggere med vennlighet og barmhjertighet. Onjo respekterte den avdøde kongens siste ønske.

Baekje hadde ekspandert vesentlig fra grunnleggelsen, og en sørget for å bygge festninger hele tiden. Freden hersket inntil år 16 da en tidligere Mahangeneral gjorde opprør. Onjo ledet en hær på 5 000 soldater og slo ned opprøret. I år 22 invaderte Malgalstammer på ny, men ble også denne gangen slått tilbake.

Arv 
Onjo døde naturlig i år 28, etter å ha vært konge i 46 år. Han ble etterfulgt av hans eldste sønn Daru. Onjo la grunnlaget for et mektig kongedømme, som skulle vare de neste 632 årene og være ledet av 30 kommende monarker.

Referanser

Eksterne lenker
  Three-Kingdom Era: Koreans bring culture to Japan The Korea Times 25. november 2011

Fødselsår ukjent
Dødsfall i 28
Konger av Baekje